अब प्रश्न यह उठता है कि कैसे समझा जाय कि कब किस गुण की प्रधानता कायम है ? इसका जबाब यह है कि शरीर या अन्तःकारण में और इन्द्रियों में भी जिस काल में चेतनता और बोध शक्ति उत्पन्न होती है, उसी काल में सत्त्वगुण की प्रधानता समझनी चाहिए और लोभ प्रवृति अर्थात सांसारिक चेष्टा तथा सब प्रकार के कर्मों का स्वार्थपरता से आरम्भ एवं अशान्ति अर्थात मन की चंचलता और विषय भोगों की लालसा आदि उत्पन्न हो, तब रजोगुण की प्रधानता होती है और जब अन्तःकारण इन्द्रियों में अज्ञान एवं कर्तव्य कर्मों में अप्रवृत्ति और प्रमाद अर्थात व्यर्थ चेष्टा और निद्रा आदि अन्तःकारण की मोहिनी वृत्तियाँ आदि उत्पन्न होने लगें तब यह जान लेना चाहिए कि तमोगुण प्रधान हो गया है। इस प्रकार तीनों गुणों की पहचान की जाती है।